Marrëdhëniet kino-amerikane
Shtetet e Bashkuara dhe Kina bien dakort të rifillojnë bisedime për investime dypalëshe
Shtetet e Bashkuara dhe Kina kanë rënë dakort të rifillojnë negociatat për një marrëveshje dypalëshe investimesh që mund të zgjerojë qasjen e investitorëve amerikanë në tregjet kineze. Marrëveshja erdhi gjatë bisedimeve me zyrtarë të lartë kinezë dhe amerikanë në Uashington. Kjo është hera e parë që Kina bie dakort të bisedojë për një marrëveshje që mbulon investimet e huaja në të gjithë sektorët e ekonomisë së saj. Lëvizja tregon se udhëheqësit e ri të Pekinit e kuptojnë se rritja nuk mund të arrihet me modelet e së kaluarës, thotë Sekretari amerikan i Thesarit, Jacob Lew. Pekini dhe Uashingtoni ranë dakort të shtojnë bashkëpunimin për rregullat financiare, zbatimin e ligjit dhe standartet e kontabilitetit – të gjithë, hapa të rëndësishëm përpara thotë zëvendëskryeministri Wang Yang. Me tregëtinë mes të dy vendeve që shkoi në vlerën 500 miliardë dollarë vitin e kaluar, një marrëveshje dypalëshe investimesh mund të nënkuptojë përfitime të mëdha për të dyja ekonomitë. Por ajo kërkon gjithashtu miratimin e dy të tretave të senatit amerikan, ku shumë anëtarë kanë qënë kritik ndaj spiunazhit kibernetik kinez, që sipas ekspertëve i kushton Shteteve të Bashkuara qindra miliarda dollarë në vit. Ndihmës sekretari amerikan iShtetit Bill Burns. Kina i mohon akuzat dhe është bërë gjithnjë e më e zëshme për këtë çështje pas rrjedhjes së informacionit nga ish analisti amerikan i zbulimit Edward Snowden mbi programin e përgjimeve amerikane mbi objektivat kineze. Këshilltari shtetëror kinez Yang Jiechi. Për pretendimet rivale në ujrat e Detit të Kinës dhe Detit të Kinës Lindore, zoti Yang thotë se Kina shpreson që Shtetet e Bashkuara do të mbështesin përpjekjet për të zgjidhur mosmarrëveshjet përmes dialogut. Gjatë këtyre bisedimeve, zyrtarët amerikanë dhe kinezë diskutuan gjithashtu rreth luftës në Siri, rreth tërheqjes së forcave ndërkombëtare nga Afganistani dhe mbi programet bërthamore të Iranit dhe Koresë së Veriut.